
U   I M E   R E P U B L I K E   H R V A T S K E

R J E Š E N J E	

Trgovački sud u Rijeci, po sucu pojedincu Jasenki Pavišić Čačić, u stečajnom predmetu povodom zahtjeva FINANCIJSKE AGENCIJE za provedbu skraćenog stečajnog postupka nad dužnikom ADRIA FENIX d.o.o. Rijeka, Strossmayerova 2, OIB: 75353136436, izvan ročišta dana 23. studenog 2017. godine
r i j e š i o    j e

	Obustavlja se skraćeni stečajni postupak nad dužnikom ADRIA FENIX d.o.o. Rijeka, Strossmayerova 2, OIB: 75353136436, MBS.040262592.

Obrazloženje

Financijska agencija je podnijela ovome sudu zahtjev za provedbu skraćenog stečajnog postupka nad dužnikom ADRIA FENIX d.o.o. Rijeka, Strossmayerova 2, OIB: 75353136436 (dalje: dužnik). 
U skladu s odredbama čl. 430. i 431. Stečajnog zakona („Narodne novine“ broj 71/15, dalje: SZ), oglasom objavljenim na mrežnoj stranici e-Oglasna ploča suda dana 10. listopada 2017. godine (l. spisa 7) pozvane su osobe ovlaštene za zastupanje dužnika po zakonu u roku od 15 dana od dana objave oglasa podnijeti sudu popis imovine i obveza na propisanom obrascu, a vjerovnici dužnika da u roku od 45 dana predlože otvaranje stečajnog postupka i po pozivu suda predujme iznos potreban za namirenje troškova postupka. 
Dana 14. studenog 2017. godine Republika Hrvatska zastupana po Županijskom državnom odvjetništvu u Rijeci kao dužnikov vjerovnik podnijela je  prijedlog za otvaranje stečajnog postupka nad dužnikom. Prijedlogu je priložila dokumentaciju kojom je učinila vjerojatnim postojanje svoje novčane tražbine prema dužniku.
Prema odredbi čl. 433. SZ-a ako nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe čl. 431. SZ-a sud će obustaviti skraćeni stečajni postupak i odgovarajućom primjenom općih odredaba stečajnog postupka donijeti rješenje o pokretanju prethodnog postupka, odnosno otvaranje stečajnog postupka. 
Slijedom navedenoga, na temelju odredbe čl. 433. SZ-a skraćeni stečajni postupak je obustavljen budući da nisu ispunjene pretpostavke za istodobno otvaranje i zaključenje stečajnog postupka nad dužnikom zbog prijedloga vjerovnika za otvaranjem stečajnog postupka. Republika Hrvatska kao vjerovnik pritom nije dužna uplatiti predujam za namirenje troškova stečajnog postupka pozivom na odredbu čl. 114. st. 3. SZ-a. 
Stoga je odlučeno kao u izreci s time da će se po pravomoćnosti ovoga rješenja odgovarajućom primjenom općih odredbi stečajnog postupka propisanih Stečajnim zakonom donijeti  rješenje o pokretanju prethodnoga postupka. 

U Rijeci 23. studenoga 2017. godine 
							                            Sutkinja
								   Jasenka Pavišić Čačić
UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, u dva primjerka, u roku od osam dana od primitka rješenja putem mrežne stranice e-Oglasna ploča sudova.

